《新安江泛棹》
宋代·赵公豫

秋水何清澈，舟行境不穷。猿啼深谷里，人泛碧流中。

云影连帆影，林红映日红。滩声时断续，高旷羡渔翁。

作者简介：（1135—1212）平江常熟人，字仲谦。高宗绍兴二十四年进士。历知仁和、馀姚、高邮军及真、常二州，累进集英殿修撰，以宝谟阁待制致仕。为官清苦廉正，常言但求为循吏，不求为健吏。有《燕堂类稿》。